laion/Wikipedia-Exotic huggingface dataset:
גדעון כהן שאולי

הרב גדעון כהן שאולי (נולד ב־1945) הוא ראש המרכז הרוחני "שאולי" באשדוד ואיש חינוך. הרב של יהודי איראן בישראל. ויקיר העיר אשדוד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נולד בירושלים לרב משה כהן שאולי ולאסנת בכורה. למד בישיבת הדרום, בישיבת כרם ביבנה, בבית המדרש להוראה לרבנים בבית שמואל וכן בבית המדרש להוראה לרבנים מכון אריאל בירושלים. נסמך על ידי הרב נסים דוד עזראן והרב עובדיה יוסף. כמו כן למד לימודים אקדמאיים באוניברסיטת בר-אילן. השתתף בקרבות מלחמת ששת הימים ומלחמת ההתשה. תושב אשדוד משנת 1960. איש חינוך ודמות בולטת בעיר אשדוד בענייני חברה ורווחה, על פעילותו רבת השנים בתחום החינוך קיבל בשנת תשס"ו את אות יקיר החינוך הדתי בישראל. עומד בראש המרכז הרוחני על שם בנימין שאולי באשדוד. שאולי הוא בנוסף פייטן ומשנת תשל"ב ניהל מקהלת ילדים להם אף הלחין חלק מהשירים. תרם להבאת הפייטנות בסגנונה הירושלמי אל בני העיר אשדוד. פעל בקליטת עלייה ובמעורבות בקרב עדות מוחלשות שונות. וכאביו לפניו מתוך מגמה של מיזוג גלויות עם שמירת האוצרות שכל עדה מביאה עמה. בשנת תשס"ז הוענק לו תואר יקיר העיר אשדוד. פעל למען שחרור יהודים שנאסרו באיראן בידי השלטונות. במשך עשרות שנים כותב טור בעיתון "השבוע באשדוד". מדי שבוע בימי שישי משודרים דבריו בתוכניתו של אבישי בר אושר בתחנת הרדיו כאן מורשת. חבר פעיל בהנהלת "בית כורש" המשמש מרכז רוחני קהילתי עולמי ליהדות איראן בכל ארצות הפזורה, חבר הנהלה בפדרציה הספרדית בארץ ופעיל בארגון "בית פהלווי". סייע לאביו הרב משה שאולי, בהוצאת סדרת ספרי הבש"ם, והוציא סדרה פרי עטו בשם סדרת הגש"ם (ראשי תיבות: הרב גדעון שאולי בן משה). ברכת הגשם, עיונים בפרשת השבוע ובמעגל השנה, תשס"ב, (2002). מעיינות הגשם ניצוצות הגשם רבבות הגשם, תשע"ח,(2018). רננות הגשם, תשע"ח, (2018). ישועות הגשם, תשע"ט, (2019). אוצרות הגשם, תש"פ, (2020). הרב גדעון כהן שאולי, כתבה בעיתון ידיעות אחרונות הרב גדעון כהן שאולי, באתר "שיר סיפור וספר גדעון כהן שאולי (1945-), דף שער בספרייה הלאומית מכתב ארגון בית כורש של יהודי איראן; מכתבו של הרב הראשי לישראל הרב ישראל מאיר לאו; ידיעות אחרונות, הקרובים בישראל ארון הספרים, עמ' 57, גיליון 85, נובמבר, 2019, בכתב העת אתרוג לחינוך יהדות וחברה. [http: //www.shaulicohen.022.co.il/BRPortal/br/P102.jsp?arc=50738 מכתב רשמי מבית נשיא מדינת ישראל] 07 ביוני 2000, המתייחס אל הרב גדעון שאולי כרבה של יהדות איראן בישראל באופן רשמי. מכתב המלצה של הרב צבי יהודה מלצר, תשכ"ח הרב ניסים דוד עזראן, מכתב ראש ישיבת בית שמואל מכתב סמיכה של הרב עובדיה יוסף, תשמ"ו הרב גדעון כהן שאולי-יקירי העיר אשדוד באתר עיריית אשדוד. ד"ר יחיאל לסרי, זיכרונות מבית אבא, באתר NRG, מעריב, ‏4/10/2011 קטעי תפילה בלחני העדות השונות בבית הכנסת שאולי בעיר אשדוד, סרטון בערוץ "גבריאל כאשי", באתר יוטיוב (אורך: 06:23) יקירי אשדוד (ארכיון) ידיעות אחרונות, הקרובים בישראל כל הדרום, נגייס את קלינטון למען שחרור יהודי איראן מידע קטלוגי באתר הספרייה הלאומית. מידע קטלוגי באתר הספרייה הלאומית. מידע קטלוגי באתר הספרייה הלאומית.
קאנט (עיר)

קאנט (בקירגיזית: Кант) היא עיר במחוז צ'וי שבצפון קירגיזסטן הממוקמת כ-20 קילומטרים מהבירה בישקק. על פי מפקד האוכלוסין האחרון של קירגיזסטן משנת 2022 התגוררו בעיר 23,249 בני אדם. בקרבת מקום ממוקם בסיס חיל אוויר רוסי. משמעות שמה בשפה המקומית היא סוכר, שכן בשנות ה-30 של המאה הקודמת התקיימו מטעי סוכר באזור (קיים מיתוס שמקור שמה הוא על שם הפילוסוף הגרמני עמנואל קאנט). העיר היא מרכז תעשייתי שבמהלך העידן הסובייטי הייתה מיושבת במספר גדול של גרמנים שיושבו מחדש בכפייה שם ב-1941 כאשר הרפובליקה הסובייטית הסוציאליסטית האוטונומית של גרמנים וולגים (אנ') פורקה. מדיה וקבצים בנושא קאנט בוויקישיתוף Kyrgyzstan: Regions, Major Cities, Towns & Urban Settlements - Population Statistics, Maps, Charts, Weather and Web Information, citypopulation.de ערך זה הוא קצרמר בנושא קירגיזסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
בנימין כהן שאולי

הרב בנימין כהן שאולי (כ"ה באייר ה'תש"ב, 12 במאי 1942 - כ"ב בטבת ה'תשל"א, 18 בינואר 1971) היה איש חינוך, מייסד ומנהל בית הספר התיכון הדתי הראשון ביבנה. נולד בירושלים ולמד במדרשית נעם בפרדס חנה ובישיבת כרם ביבנה. עוד בהיותו בישיבה כרם ביבנה עסק בהדרכת ההכשרה האמריקנית שבקבוצת יבנה. עם סיום לימודיו בישיבה, לימד כשנתיים בתיכון ברחובות, ולאחר מכן החל משנת תשכ"ג לימד בתיכון הדתי באשדוד. בשנת תשכ"ט הקים וניהל את בית הספר התיכון הדתי הראשון ביבנה עד שנהרג בתאונת דרכים ברכב בו ישב. בין המספידים אותו היו הרב מרדכי שרעבי, הרב אברהם אבוחצירא והרב יחזקאל הכהן. על שמו רחוב בעיר אשדוד. אביו הרב משה כהן שאולי הקים על שמו את מרכז רוחני קהילתי ובית מדרש שאולי באשדוד והוציא את סדרת ספרי הבש"ם, שהם ראשי תיבות של שמו בנימין שאולי בן משה. לסדרה זו הוכנסו גם כתביו של בנימין. מדיה וקבצים בנושא בנימין כהן שאולי בוויקישיתוף בנימין שאולי (1942-1971), דף שער בספרייה הלאומית מערכת בית הספר המקיף הדתי ביבנה, המנהל - מנהיג ואב רוחני, עיתון הצופה, שבט, תשל"א תאונה בכביש החוף קישור
קור קרולי

קוֹר קָרוֹלִי (לטינית: Cor Caroli - ליבו של צ'ארלס) או α2 בכלבי ציד הוא הכוכב הבהיר ביותר בקבוצת הכוכבים כלבי ציד עם בהירות נראית מדרגה 2.88. שמו ניתן לו על ידי האסטרונום האנגלי אדמונד היילי לכבודו של צ'ארלס השני, מלך אנגליה. זהו כוכב כפול במרחק של כ-115 שנות אור, שניתן באמצעות טלסקופ חובבים להפריד בין שני מרכיביו. במרחק זוויתי של כ-3 מעלות מצפון-צפון-מערב לקור קרולי נמצאת הגלקסיה M94 ובמרחק זוויתי של כ-5 מעלות מצפון-מזרח לו נמצאת גלקסיית החמניה, כך שניתן להיעזר בו כדי לאתרן. קור קרולי הוא כוכב הסדרה הראשית לבן-כחלחל מסוג ספקטרלי A0 Vp, כאשר הסימון p מתייחס לכך שספקטרום הקרינה של קור קרולי הוא חריג. מסתו של קור קרולי כ-3 מסות שמש, רדיוסו כ-2.5 רדיוסי שמש, טמפרטורת פניו כ-11,600 קלווין והוא מאיר בעוצמה של פי 75 מעוצמת ההארה של השמש באור נראה ובערך פי 100 בצירוף הקרינה בתחום העל-סגול. הספקטרום של קור קרולי מראה על שכיחות גבוהה מהרגיל של יסודות כימיים כמו צורן, כלור, כרום, טיטניום וברזל ושכיחות גבוהה בהרבה מהרגיל של היסודות הנדירים פרסאודימיום, נאודימיום ואירופיום, אך הפיזור שלהם על פני הכוכב אינו אחיד ותלוי בשדה המגנטי של הכוכב. לכוכב שדה מגנטי חזק בהרבה מהרגיל שמגיע לעוצמה של 3,500 גאוס (פי 1,000 מעוצמת השדה האופייני של השמש), שמשפיע באופן שונה על התנועה של יסודות שונים בתוך הכוכב וגורם לפיזור הלא אחיד של היסודות השונים. כתוצאה מכך, עוצמת ההארה של הכוכב אינה אחידה ובהירותו משתנה כאשר הוא מסתובב על צירו בכעשירית של דרגת בהירות במחזוריות של 5 ימים, 11 שעות ו-17 דקות, התואמת כנראה לזמן הסיבוב של הכוכב על צירו. כוכב זה מהווה אבטיפוס לכוכבים משתנים נוספים בעלי מנגנון השתנות דומה, שנקראים משתני α2 בכלבי ציד. במרחק זוויתי של כ-19 שניות קשת מקור קרולי נמצא כוכב נוסף שנקרא α1 בכלבי ציד עם דרגת בהירות 5.6, כך שניתן להבחין בו בקלות באמצעות טלסקופ חובבים. זהו כוכב הסדרה הראשית לבן-צהבהב מסוג ספקטרלי F2 V, מסתו כ-1.5 מסות שמש ורדיוסו כ-1.5 רדיוסי שמש, טמפרטורת פניו כ-7,080 קלווין והוא מאיר בעוצמה של פי 6 מעוצמת ההארה של השמש. המרחק הזוויתי ביניהם שקול ללפחות 675 יחידות אסטרונומיות וזמן ההקפה של בני הזוג זה את זה הוא לפחות 8,300 שנים. קור קרולי באתר של ג'ים קלר יגאל פת-אל, המערבולת בכלבי הציד, המרכז הישראלי למידע אסטרונומי SIMBAD:Cor Caroli General Catalogue of Variable Stars: α2 Canum Venaticorum O. Kochukhov & G. A. Wade: Magnetic Doppler imaging of α2 Canum Venaticorum in all four Stokes parameters, Astronomy & Astrophysics, Vol. 513, id. A13, p. 4 (2010) SIMBAD: α1 Canum Venaticorum C. Allende Prieto & D. L. Lambert: Fundamental parameters of nearby stars from the comparison with evolutionary calculations: masses, radii and effective temperatures, Astronomy & Astrophysics, vol. 352, p. 555 (1999) J. Silvester, O. Kochukhov & G. A. Wade: Stokes IQUV magnetic Doppler imaging of Ap stars - III. Next generation chemical abundance mapping of α2 CVn, Monthly Notices of the Royal Astronomical Society, Vol. 444, Iss. 2, p. 1442 (2014) J. Silvester, O. Kochukhov & G. A. Wade: Stokes IQUV magnetic Doppler imaging of Ap stars - II. Next generation magnetic Doppler imaging of α2 CVn, Monthly Notices of the Royal Astronomical Society, Vol. 440, Iss. 1, p. 182 (2014)
גביע הפדרציה 1967

גביע הפדרציה 1967 הייתה התחרות החמישית לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס, ברלין המערבית. התחרות הייתה פתוחה לכל נבחרת שתרשם. התחרות החלה ב-6 ביוני בהשתתפות 17 נבחרות והסתיימה ב-11 ביוני 1967. המנצחת של התחרות הייתה ארצות הברית שניצחה במשחק הגמר נבחרת בריטניה וזכתה בגביע בפעם השלישית. לא הוענקו פרסים כספיים. הערה: משחק הזוגות לא הסתיים נתוני משחק הגמר
ראסל הורנסבי

ראסל הורנסבי (באנגלית: Russell Hornsby; נולד ב-15 במאי 1974) הוא שחקן טלוויזיה, קולנוע ותיאטרון אמריקאי. מוכר בעיקר מתפקידו כבלש האנק גריפין בסדרת הטלוויזיה "גרים" של רשת NBC. הורנסבי נולד באוקלנד, קליפורניה. הוא למד בתיכון מכללת סנט מרי בברקלי, והיה שם שחקן פוטבול, הוא התחיל בלימודי מוזיקה. אולם התעניין מאוד בתיאטרון ובמשחק והיה מעורב מאוד בהפקות התיאטרון בבית הספר. לאחר שסיים את לימודיו למד תיאטרון באוניברסיטת בוסטון, שם סיים את לימודיו בהצטיינות. לאחר סיום הלימודים, המשיך הורנסבי את לימודיו באקדמיה לדרמה אמריקאית הבריטית בלונדון. לאחר שסיים את לימודיו באוקספורד, עבר הורנסבי לניו יורק ולוהק בתיאטרון למספר תפקידים ראשיים ביניהם ב"אל תיגע בזמיר" (בתפקיד אטיקוס פינץ'), ובמחזה "שש דרגות של הפרדה" (בתפקיד פול).לאחר תקופה קצרה עבר הורנסבי ללוס אנג'לס שם מתגורר עד היום, הורנסבי הופיע בהפקות טלוויזיה שונות, ביניהם "האנטומיה של גריי", "חוק וסדר", "חסרי בושה", וב"אי צדק". הורנסבי הופיע גם במספר סרטים ביניהם "אחרי השקיעה", "שקרן בריבוע" "פגוש את ההורים" ועוד. בשנת 2009 גילם את לוק בסדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי. בין השנים 2011–2017 שיחק תפקיד משנה בסדרה "גרים" בתור האנק גריפין - בלש במשטרת פורטלנד ושותפו של ניק. הורנסבי זכה בפרס "Drama Desk Award" וכן "פרס אובי" עבור הופעתו בהפקת "Off-Broadway" של Jitney. בשנת 2022 גילם את מאמן האגרוף דון קינג (אנ') במיני-סדרת הדרמה הביוגרפית "מייק" של רשת הולו; אודות חייו של המתאגרף מייק טייסון. וו (1998) פגוש את ההורים (2000) נסיעה ברכבת (2000) שקרן בריבוע (2002) שמור על האמונה, מותק (2002) - סרט טלוויזיה רישיון לגנוב (2004) תתעשר או תמות בדרך (2005) אדמונד (2005) נסלח (2006) משהו חדש (2006) תקוע (2007) לוב (2013) גדרות (2016) הפסקות (2016) סרט טלוויזיה השנאה שנתתם (2018) קריד 2 (2018) נראתה לאחרונה בחיים (2022) The Supremes at Earl's All-You-Can-Eat‏(TBA) ביל ניי חובב המדע (1993) חוק וסדר (1999) מעבר גדעון (2001-2000) ארץ הפלאות (2000) Haunted‏ (2002) חברות (2003) חוקי המשחק (2003) סנטורי סיטי (2004) האנטומיה של גריי (2005) חוק וסדר: מדור מיוחד (2005) לינקולן הייטס (2009-2007) הפחד עצמו (2008) בטיפול (2009) האישה הטובה (2010) חסרי בושה (2011) Suits‏ (2011, 2015) גרים (2017-2011) The Breaks‏ (2017) שבע שניות (2018) הרומן (2019-2018) הוכח כחף מפשע (2019) אספן העצמות: לינקולן (2020-הווה) Black Mafia Family‏ (2021-הווה) מייק (2022) מדיה וקבצים בנושא ראסל הורנסבי בוויקישיתוף ראסל הורנסבי, ברשת החברתית אקס (טוויטר) ראסל הורנסבי, במסד הנתונים הקולנועיים IMDb (באנגלית) ראסל הורנסבי, באתר AllMovie (באנגלית) ראסל הורנסבי, באתר Rotten Tomatoes (באנגלית) ראסל הורנסבי, במסד הנתונים הקולנועיים KinoPoisk (ברוסית)
קאקו, נסיכת אקישינו

קאקו, נסיכת אקישינו (ביפנית: 眞子内親王; נולדה ב-29 בדצמבר 1994) היא בתם השנייה של פומיהיטו, נסיך אקישינו וקיקו, נסיכת אקישינו. הנסיכה קאקו נולדה ב-29 בדצמבר 1994 בבית החולים של הארמון הקיסרי ברובע צ'יודה שבטוקיו. היא בתם השנייה של פומיהיטו, נסיך אקישינו וקיקו, נסיכת אקישינו. סבא וסבתא שלה מצד האב הם אקיהיטו, קיסר יפן ומיצ'יקו, קיסרית יפן. יש לה אחות גדולה בשם מאקו ואח קטן בשם היסאהיטו. היא התחנכה בבית ספר ובתיכון של גאקושין, ובאפריל 2013 החלה ללמוד לתואר ראשון בחינוך באוניברסיטת גאקושין, אולם ב-2015 עברה ללמוד באוניברסיטה הבינלאומית הנוצרית (אנ') במיטקה שבטוקיו, היכן שלמדה אחותה הגדולה. ב-2017 הודיעה קאקו שתלך בעקבות אחותה ותתחיל ללמוד לתואר ראשון בבריטניה. היא נרשמה לשילוב של אומנויות הבמה ופסיכולוגיה באוניברסיטת לידס. עם לידתה קיבלה קאקו את התואר ”הוד מעלתה הקיסרית נסיכת אקישנו”. מדיה וקבצים בנושא קאקו, נסיכת אקישינו בוויקישיתוף קאקו, נסיכת אקישינו, במסד הנתונים הקולנועיים IMDb (באנגלית) Princess Kako’s New Campus Life Princess Kako leaves for England to study at University of Leeds
לואיס גיירמו סוליס

לואיס גיירמו סוליס (בספרדית: Luis Guillermo Solís, נולד ב-25 באפריל 1958) הוא פוליטיקאי מקוסטה ריקה, שכיהן כנשיא המדינה ממאי 2014 ועד מאי 2018. הוא נבחר לתפקיד כשהוביל את מפלגת הפעולה האזרחית (PAC), והוא הנשיא הראשון מטעם מפלגה זו. סוליס נולד בשנת 1959 בבירת קוסטה ריקה סן חוסה. אמו הייתה מחנכת ואביו היה סנדלר. משפחתו היא ממוצא אפרו-לטיני וסיני שהיגרה למדינה בתחילת המאה ה-20. למד בתיכון מתודיסטי. בשנת 1979 סיים בהצטיינות תואר בהיסטוריה באוניברסיטת קוסטה ריקה. לאחר מכן קיבל תואר שני בלימודי אמריקה הלטינית באוניברסיטת טוליין שבניו אורלינס, ארצות הברית. בשנים 1981–1987 סוליס עבד באוניברסיטת קוסטה ריקה ובשנים 1983–1985 עבד גם באוניברסיטת מישיגן במסגרת תוכנית פולברייט. בנוסף על כך, סוליס פרסם מאמרים וספרים רבים במדע המדינה וביחסים בינלאומיים. בתקופתו באקדמיה, סוליס התמנה ליועץ לנשיא אוסקר אריאס שזכה מאוחר יותר בפרס נובל לשלום. בשנת 2009 הצטרף ל-PAC. סוליס הכריז על מועמדותו לנשיאות המדינה ב-27 בנובמבר 2012. בפריימריז סוליס ניצח בהפרש מועט של כ-110 קולות על פני המועמדים האחרים. המצע של סוליס בבחירות כלל מלחמה בשחיתות, חיזוק מערכות הרווחה והבריאות הציבוריות ושיפור התשתיות. בנוסף על כך, סוליס הכריז על תמיכה ביזמות סביבתית ויגביל את הסכמי הסחר החופשי. מועמדותו של סוליס זכתה לתמיכה רבה מצד האיגודים המקצועיים. בבחירות שנערכו ב-2 בפברואר 2014 סוליס הוביל עם כ-30.95% מהקולות, כאחוז יותר מן המועמד הדומיננטי השני ג'וני אראיה ממפלגת PLN. מרבית מהתמיכה בסוליס הגיעה ממחוזות סן חוסה, אלחואלה, קרטגו וארדיה. מכיוון ששום מועמד לא הצליח לקבל 40%, תוכנן להתקיים סיבוב שני ב-6 באפריל. אראיה (שקיבל תוצאות רעות בסקרים) פרש מן הבחירות אשר היו חייבות להתקיים על פי חוק. בבחירות אלו סוליס זכה בכ-77%. סוליס זכה בברכות רבות ממנהיגים בעולם, בהם מזכיר המדינה של ארצות הברית ג'ון קרי, נשיא אקוודור רפאל קוראה, נשיא מקסיקו אנריקה פניה נייטו, מנהיג ונצואלה ניקולאס מדורו ונשיא בוליביה אוו מוראלס. כשבוע לאחר כניסתו לתפקיד במאי 2014, סוליס הכריז על ממשלתו, שהורכבה בעיקר מחברי PAC ואזרחים חסרי שיוך מפלגתי. בהשבעתו נכחו כ-80 מנהיגים מכל העולם ובהם פליפה השישי, מלך ספרד, רפאל קוראה ואוו מוראלס. עם כניסתו, סוליס הגדיל את ההוצאות הממשלתיות ואת הגירעון הציבורי. כמו מרבית מחוגי השמאל במדינה, סוליס מציג עצמו כדוגל בפרוגרסיביזם, צמיחה כלילית, צמצום אי השוויון והתנגדות לשחיתות ולנאו-ליברליזם אשר לטענת סוליס פוגע בעם. בנוסף על כך, סוליס תומך בקיימות ובזכויות להט"ב. סוליס הוא קתולי. יש לו עשרה ילדים מנישואיו הקודמים לאשתו הראשונה. כיום הוא נמצא בזוגיות שאינה ממוסדת, אך למרות זאת בת זוגו נחשבת ל"גברת הראשונה של קוסטה ריקה". מזוגיות זו (אשר החלה בשנת 2006) יש לסוליס בת אחת. מדיה וקבצים בנושא לואיס גיירמו סוליס בוויקישיתוף לואיס גיירמו סוליס, ברשת החברתית אקס (טוויטר)
סאיאקו קורודה

סאיאקו קורודה (ביפנית: 黒田清子; נולדה ב-18 באפריל 1969) היא בתם השלישית של אקיהיטו, קיסר יפן, ומיצ'יקו, קיסרית יפן. היא ויתרה על תאריה ומעמדה כדי להינשא לפשוט עם. סאיאקו נולדה ב-18 באפריל 1969 בבית החולים של הארמון הקיסרי ברובע צ'יודה שבטוקיו. אביה הוא אקיהיטו, קיסר יפן, ואמה היא מיצ'יקו, קיסרית יפן. יש לה שני אחים גדולים, נארוהיטו ופומיהיטו. בילדותה קיבלה את התואר "הנסיכה נורי" (紀宮清子内親王 נורי נו מיה). היא למדה בבתי הספר של גאקושין. ב-1992 החלה ללמוד ספרות יפנית באוניברסיטת גאקושין. בהמשך אותה שנה התקבלה כעמיתה ב"מכון ימאשינה לאורניתולוגיה", והתמחתה בצפרות. ב-1998 הפכה לחוקרת מטעם המכון, וכתבה מאמרים בנושא צפרות. היא מתעניינת במיוחד בשלדגיים. ב-30 בדצמבר 2004 הודיעה סוכנות הידיעות הקיסרית כי סאיאקו בת ה-35 התארסה עם יושיקי קורודה (בן 39) – מעצב עירוני וחבר ותיק של הנסיך פומיהיטו, אחיה של סאיאקו. האירוסים קיבלו את אישור משפחתה של סאיאקו, ונערכו ב-15 בנובמבר 2005.[דרושה הבהרה] הם התקיימו בטקס שינטו מסורתי וצנוע במלון אימפריאל בטוקיו. השתתפו בו רק כ-30 אורחים מהצד של החתן והכלה גם יחד, אולם אלפים התגודדו ברחובות הסמוכים. מכיוון שקורודה הוא פשוט עם, לאחר נישואיה נאלצה סאיאקו לוותר על כל תאריה וזכויות היתר שלה, והיא שינתה את שמה ל"סאיאקו קורודה". היא בת המלוכה היפנית הראשונה שעושה זאת מאז הנסיכה מסאקו ב-1960. היא ויתרה גם על קבלת קצבה קיסרית, אולם קיבלה כמתנת חתונה מממשלת יפן 152 וחצי מיליון ין (כ-1.2 מיליון דולר) בהקצבה חד פעמית. כהכנה לחיי הנישואים, היא ויתרה על הקריירה כצפרית,[דרושה הבהרה] לקחה שיעורי נהיגה והתאמנה בקניות בסופרמרקט. עם זאת, גם לאחר שוויתרה על תאריה, היא נותרה חלק לא רשמי מהמערכת הקיסרית, ומדי פעם אף מופיעה באירועים רשמיים, למשל באוקטובר 2016 הופיעה במשתה לכבודם של פיליפ, מלך הבלגים ומתילדה, מלכת בלגיה. באפריל 2012 היא מונתה לכוהנת הגדולה של מקדש איסה, במשותף עם דודתה הנסיכה יורי. ב-19 ביוני 2017 פרשה יורי מהתפקיד, וסאיאקו ממלאת אותו מאז בעצמה. מיום לידתה ועד נישואיה החזיקה סאיאקו בתואר ”הוד מעלתה הקיסרית הנסיכה נורי”. מדיה וקבצים בנושא סאיאקו קורודה בוויקישיתוף יפן: הנסיכה ויתרה על התואר בשביל האהבה, באתר ynet, 15 בנובמבר 2005. Japanese emperor's only daughter to wed יפן: הנסיכה ויתרה על התואר בשביל האהבה, באתר ynet, 15 בנובמבר 2005. במשפחת המלוכה היפנית, החובה לוותר על התואר כדי להינשא בנישואים מורגנטיים, קיימת אצל הבנות בלבד. שני אחיה הגדולים של סאיאקו נשאו פשוטות עם בלי לוותר על תוארם Japan Loses A Princess Japanese princess weds commoner Japanese princess weds commoner No Author, Emperor's daughter becomes supreme priestess at Ise Shrine, The Japan Times, ‏2017-06-21 (באנגלית אמריקאית)
מפלגת שוויון לנשים

מפלגת שוויון לנשים (באנגלית: Women's Equality Party) היא מפלגה פמיניסטית בממלכה המאוחדת אשר נוסדה במרץ 2015. הוועידה הראשונה של מפלגת השוויון התקיימה ב-28 במרץ. באוקטובר של אותה השנה הוצג הקו הרעיוני של המפלגה. המצע הרעיוני התחיל במשפט כי "שוויון לנשים אינו נושא של נשים. כאשר נשים מממשות את הפוטנציאל שלהן, כולם נהנים. שוויון משמעו פוליטיקה טובה יותר, כלכלה תוססת יותר, כוח עבודה המושתת על כישרונות האוכלוסייה כולה. החברה מתפקדת טוב יותר". המפלגה הדגישה מספר נקודות ספציפיות במצע: ייצוג שווה בפוליטיקה בעסקים ובחינוך, שכר שווה, שוויון בכל הקשור להורות והתנגדות לאלימות נגד נשים. בבחירות הכלליות בשנת 2015 המפלגה לא העמידה מועמדים כתוצאה מחוסר זמן להערכות. בשנת 2016 מפלגת השוויון העמידה מועמדת לראשות עיריית לונדון. מועמדת המפלגה זכתה ל-53,055 קולות (2.04%). בנוסף על כך, היו מועמדות נוספות בבחירות מחוזיות שהתקיימו בדרום ויילס ולפרלמנט הסקוטי אשר לא הצליחו להיבחר לשום עמדת כוח. בבחירות אלו המפלגה זכתה לתמיכה ציבורית מנשים ידועות כגון אמה תומפסון, לילי אלן, ג'ו ברנד, קייטלין מורן וג'ק מונרו. בשנת 2017 המפלגה העמידה מועמדת לראשות עיריית ליברפול אשר קיבלה בסופו של דבר כ-1.5% מהקולות ולא נבחרה לתפקיד. בבחירות הכלליות שנערכו באותה השנה, המפלגה העמידה כשבעה מועמדות. מועמדות אלו קיבלו בין 0.3% ל-1.9% מהקולות ואף אחת מכן לא נבחרה לתפקיד. נכון ליולי 2016, במפלגה יש כ-65,000 חברים. מדיה וקבצים בנושא מפלגת שוויון לנשים בוויקישיתוף אתר האינטרנט הרשמי של מפלגת שוויון לנשים
סוזן שיהאן

סוזן שיהאן (באנגלית Susan Sheehan; נולדה ב-24 באוגוסט 1937) היא סופרת אמריקאית, זוכת פרס פוליצר. שיהאן נולדה בשם המשפחה זאקסל (Sachsel) בווינה שבאוסטריה, היא זכתה בפרס פוליצר בשנת 1983 על ספרה "אין מקום על פני כדור הארץ עבורי?" (במקור – Is There No Place on Earth for Me?). הספר מתאר את חוויותיה של צעירה ניו יורקית כחולת סכיזופרניה. חלקים מהספר פורסמו בעיתון הניו יורקר, אשר החל משנת 1961, שיהאן הייתה חברה בצוות הכותבים הקבועים שלו. עבודתה העיתונאית פורסמה לעיתים קרובות ב"ניו-יורקר" ובמגזין החודשי Architectural Digest. ב-1986, פרסם ה"ניו-יורקר סדרת כתבות בת שלושה פרקים מפרי עטה של שיאן, בשם "המטוס הנעדר". הסדרה עקבה אחר ניסיון צבא ארצות הברית לזהות את שרידי קורבנות התרסקות מטוס משנת 1944. בביקורת על העבודה, בן יגודה הגדיר את הסדרה כ"מתישה לקריאה". בין עבודותיה האחרות של שיהאן: 1967 – עשרה וייטנאמים 1976 – אמא סיעודית 1978 – בית כלא ואסיר 1984 – ימיה של קייט קווינטון 1986 – המטוס הנעדר 1991 – הדפסי רוברט אינדיאנה: קטלוג raisonne, 1951-1991 1993 – עבורי, החיים לא היו פשוטים 2002 – פסל הבננה, הגברת הסגולה ושחיין הלילה: תחביבים, אוספים, ושאר תשוקות ועיסוקים The Banana Sculptor, the Purple Lady, and the All-Night Swimmer: Hobbies, Collecting, and Other Passionate Pursuits (נכתב במשותף עם הווארד אומר) שיהאן הייתה נשואה לעיתונאי ניל שיהאן עד למותו ב-2021. ניל שיהאן זכה אף הוא בפרס פוליצר עבור ספרו A Bright Shining Lie: John Paul Vann and America in Vietnam בשנת 1989. שיהאן מתגוררת בוושינגטון די. סי. The Remarkable Sheehans, מאת ג'יימס וורן, פורסם בשיקגו טריביון, 15 באפריל 1990 she needs her space, מאת ג'יימס וורן, פורסם בשיקגו טריביון, 26 בספטמבר 1993. Brennan, Elizabeth A.; Clarage, Elizabeth C. (1999). "Profiles of the winners: General non-fiction". Who's who of Pulitzer Prize winners. pp. 268–269. ISBN 1-57356-111-8. "Pulitzer Prize Winners: General Non-Fiction". The Pulitzer Prizes -- Columbia University. "Susan Sheehan Books, Author Bio, Book Review & More at Alibris Marketplace". Alibris. https://books.google.com/books?id=GZF_q0jnoJcC&printsec=frontcover&dq=yagoda+%22about+town%22&hl=en&sa=X&ved=0ahUKEwjujobutbbJAhUH8x4KHbTRCcwQ6AEIFDAA#v=onepage&q=exhausting&f=false
כריש סיגר

כריש סיגר המכונה גם כְּרִישְׁאוֹר (שם מדעי: Isistius brasiliensis) הוא מין של דג סחוס קטן ממשפחת כרישי עפיפון (Dalatiidae) שבסדרת הקוצנאים. הוא מצוי באוקיינוסים הפתוחים הרחק מהיבשה ונודד ברחבי האוקיינוסים בחיפוש אחרי מזון. אורך כריש זה עד 42 ס"מ בזכרים ועד 56 ס"מ בנקבות הגדולות יותר. הוא בעל מבנה דק ומוארך, המזכיר סיגריה ונתן לכריש את שמו. הראש עגלגל בעל עיניים גדולות ובעיקר בעל לסתות גדולות עם 32 שיניים ארוכות וחדות הפעורות לרווחה. הכריש בעל זימים קטנים והוא יכול לעצור את שחייתו. הכריש חי בים הפתוח בכל האוקיינוסים הטרופיים והסובטרופיים אך בעיקר הרחק מהחופים. הוא מגיע צפונה עד אלסקה ודרומה עד ניו זילנד. מין זה הוא ניזון מדיונונים, שטרגליים ודגי תהומות שונים החיים במצולות אותם (וחלקם דומים לו בגודלם) הוא תופס באמצעות יניקה מהירה של המים סביבו. בנוסף הוא ניזון מבשר של יצורי ים שונים, על ידי נשיכה של בשרם וחיתוך האזור על ידי הסתובבות ושיסוע של הבשר. התנהגות טפילית זו מבוצעת על שוכני ים רבים: לווייתנים שונים (בעיקר לווייתני מקור החיים בעומקים וגם דולפינים, ראשתננים ולווייתני מזיפות), טורפים ימיים (אריות ים, פילי ים וכלבי ים נמריים), תחש המשכן, דמויי-כריש, בטאים, כימראים, דגי גרם שונים. חלק מהמינים הפונדקאים (בעיקר דגי גרם וכרישים) מתים מהזיהומים של הפציעות שעומקם עד 7 ס"מ. אחרים - בעיקר הלווייתנים שוכני המצולות והענקיים, חסרי רגישות ייחודית ולרבים מהם מאות צלקות על עורם. מדיה וקבצים בנושא כריש סיגר בוויקישיתוף כריש סיגר, באתר ITIS (באנגלית) כריש סיגר, באתר NCBI (באנגלית) כריש סיגר, באתר Animal Diversity Web (באנגלית) כריש סיגר, באתר האנציקלופדיה של החיים (באנגלית) כריש סיגר, באתר FishBase (באנגלית) כריש סיגר, באתר GBIF (באנגלית) כריש סיגר באתר הרשימה האדומה של IUCN
שרי פורוהיט סוואמי

שרי פורוהיט סוואמי (באנגלית: Shri Purohit Swami;‏ 12 באוקטובר 1882–1941), היה מורה (גורו) הינדואי ממהאראשטרה, הודו. פורוהיט נולד בעיירה בדנרה (אנ'), בחלקה המזרחי של מדינת מהאראשטרה, חבל הארץ וידרבאה (אנ'), הודו, למשפחה עשירה ממעמד הברהמינים. הוריו העניקו לו את השם שאנקר גאג'אנאן פורוהיט (אנגלית: Shankar Gajannan Purohit). בילדותו, הוא למד לדבר באופן שוטף בשלוש השפות השגורות באזורו: מראטהית, סנסקריט ו-אנגלית. בזכות שליטתו בשפות מגיל צעיר, הוריו שלחו אותו ללמוד ב-1903 לתואר ראשון בפילוסופיה באוניברסיטת כלכותה, מערב בנגל ולתואר במשפטים במכללת דקאן (אנ') ובאוניברסיטת מומבאי (אנ'). כנער, הוא החליט לקחת על עצמו את שבועת הנזירות, צליבט, בתור ברהמהצ'אריה (אנ') (משמעות מילולית: "ההולך בעקבות הברהמן"), אולם ב-1908 נישא לגודו באי (Godu Bai), תוך שהוא ממלא את משאלות הוריו. על אף שנולדו לו שתי בנות ובן, מנישואיו אלו, ב-1910, 1914 ו-1915, הוא גמר אומר בלבו לחדש את שבועת הצליבט שלו. שנה או שנתיים לפני נישואיו, הוא פגש באדם צעיר שהיה מבוגר ממנו רק בארבע שנים, העונה לשם נאטקאר (Natekar). לפי דבריו של פורוהיט, פגישה זו הייתה "אהבה ממבט ראשון" ונאטקאר, אשר מאוחר יותר לקח על עצמו את התואר הדתי - נזירי, באגוואן שרי חאמסה (Bhagwan Shri Hamsa), הפך להיות מורהו הרוחני של פורוהיט. ב-1923, הגורו שלח את פורוהיט למסע לאורכה ולרוחבה של הודו, כצליין עני פושט יד הנושא בתרמילו אך קערה לאיסוף מטבעות, מסע שנמשך שנים מספר. ב-1930, החליט פורוהיט לצאת למסע ממושך ליבשת אירופה. הוא היה השלישי לעשות זאת, אחרי סוואמי ויווקאננדה ופארהמהנסה יוגהננדה. מאוחר יותר הוא יתפרסם במערב, בעיקר בשל תרגומיו לאנגלית של כתבים הינדואים עיקריים. ספרו מ-1932, "אוטוביוגרפיה של נזיר הודי: חייו והרפתקאותיו" (The Autobiography of an Indian Monk: His Life And His Adventures), התפרסם לא רק בשל המבוא אותו כתב וצירף המשורר האירי ויליאם בטלר ייטס, אלא גם בשל התיאור האותנטי של חיי אדם אשר הקדיש את עצמו להיות יוגי, תוך שהוא מעביר את חוויותיו בצורה קולחת ביותר. מעתה והלאה, המשורר האירי, ייהפך לחברו הקרוב ביותר של פורוהיט, עד למותו של ייטס. לאחר זאת, ב-1934, הוא אוזכר בספרו של באגוואן שרי חאמסה, "ההר הקדוש" (The Holy Mountain), אשר היה הספר השני לו כתב ייטס מבוא. במהלך השנים 1935 - 1936, בשהותם המשותפת באי הספרדי מיורקה, פורוהיט עבד בשיתוף פעולה הדוק עם ייטס על תרגום "עשר האופנישדות העיקריות" (The Ten Principal Upanishads), אשר יצא לאור ב-1937, במסגרת הוצאת הספרים "פייבר את פייבר" (Faber and Faber). ספר אחר פרי עטם המשותף, שיצא לאור בשנה העוקבת, 1938, הוא הספר "מכתמי יוגה" (Aphorisms of Yoga), עיבוד ליוגה סוטרות של באגוואן שרי פטנג'לי, אשר כלל לראשונה בעולם המערבי, בעמודיו האחרונים, לצד החלק התאורטי והרוחני של הסוטרות המגולל בעמודים הקודמים, מספר מצומצם של איורים לתרגול גופני של אסאנות (תרגול יציבתי). Shri Purohit Swami ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.